Diari Oficial de la Generalitat Valenciana


Sumari del DOGV 4507, del 26-05-2003 (2003/6093)

ORDE de 20 de maig de 2003, de la Conselleria de Justícia i Administracions Públiques, per la qual es procedix a la convocatòria dels cursos d'habilitació dels policies locals de la Comunitat Valenciana, a efectes de promoció interna.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4507

Data del DOGV
:   26-05-2003

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2003/6093


Data del document
:   20-05-2003

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * carrera professional
    * promoció professional
    * funcionari
    * policia
    * concurs administratiu

ORDE de 20 de maig de 2003, de la Conselleria de Justícia i Administracions Públiques, per la qual es procedix a la convocatòria dels cursos d'habilitació dels policies locals de la Comunitat Valenciana, a efectes de promoció interna. [2003/6093]
  
En ús de les competències que m'han sigut conferides pel Decret 20/2003, de 4 de març, del Consell de la Generalitat Valenciana, pel qual es desenvolupa la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, d'habilitació a efectes de promoció interna,
  
DISPOSE
  
Article 1. Cursos convocats
  
En desenvolupament del que disposa l'apartat 1r de l'article 4t del Decret 20/2003, de 4 de març, del Govern Valencià, pel qual es desenvolupa la disposició transitòria primera de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies locals de la Comunitat Valenciana, d'habilitació a efectes de promoció interna, es convoquen els cursos d'habilitació dels policies locals de la Comunitat Valenciana.
  
Article 2. Requisits
  
Podran participar en els cursos d'habilitació els funcionaris dels Cossos de Policia Local que es troben en la categoria immediatament inferior a la que pretenen ocupar i manquen de la titulació exigida.
  
D'igual manera, podran participar els auxiliars de Policia que pretenguen accedir a un lloc d'agent, i no tinguen, així mateix, la titulació exigida.
  
Article 3. Supòsits d'habilitació
  
Els aspirants que poden presentar-se a la realització dels cursos hauran de trobar-se en algun dels següents supòsits previstos en l'article 3r del Decret d'Habilitació:
  
Conforme al que establix la disposició transitòria primera de la Llei 6/1999, de 19 d'abril, de la Generalitat, els aspirants hauran de complir els següents requisits:
  
3.1. Habilitació per a les categories de l'escala bàsica:
  
3.1.1. Per a promoure a la categoria d'agent, l'aspirant haurà de trobar-se en la categoria d'auxiliar i posseir la titulació que la normativa bàsica fixa per a la integració en el grup D.
  
3.1.2. Per a promoure a la categoria d'oficial, l'aspirant haurà de trobar-se en la categoria d'agent i posseir la titulació que la normativa bàsica fixa per a la integració en el grup D.
  
3.2. Habilitació per a les categories de l'escala tècnica:
  
3.2.1. Per a promoure a la categoria d'inspector, l'aspirant haurà de trobar-se en la categoria d'oficial i posseir la titulació que la normativa bàsica fixa per a la integració en el grup C.
  
3.2.2. Per a promoure a la categoria d'intendent, l'aspirant haurà de trobar-se en la categoria d'inspector i posseir la titulació que la normativa bàsica fixa per a la integració en el grup C.
  
3.3. Habilitació per a les categories de l'escala superior:
  
3.3.1. Per a promoure a la categoria d'intendent principal, l'aspirant haurà de trobar-se en la categoria d'intendent i posseir la titulació que la normativa bàsica fixa per a la integració en el grup B.
  
3.3.2. Per a promoure a la categoria d'intendent general, l'aspirant haurà de trobar-se en la categoria d'intendent principal i posseir la titulació que la normativa bàsica fixa per a la integració en el grup B.
  
Article 4. Duració dels cursos
  
En atenció als diferents supòsits la duració dels cursos serà,
  
3.1. Habilitació per a les categories de l'escala bàsica:
  
3.1.1. Per a promoure a la categoria d'agent, el curs d'habilitació tindrà una duració de 500 hores (20% pràctiques).
  
3.1.2. Per a promoure a la categoria d'oficial, el curs d'habilitació tindrà una duració de 500 hores (20% pràctiques).
  
3.2. Habilitació per a les categories de l'escala tècnica:
  
3.2.1. Per a promoure a la categoria d'inspector, el curs d'habilitació tindrà una duració de 800 hores (20% pràctiques).
  
3.2.2. Per a promoure a la categoria d'intendent, el curs d'habilitació tindrà una duració de 800 hores (20% pràctiques).
  
3.3. Habilitació per a les categories de l'escala superior:
  
3.3.1. Per a promoure a la categoria d'intendent principal, el curs d'habilitació tindrà una duració de 600 hores (20% pràctiques).
  
3.3.2. Per a promoure a la categoria d'intendent general, el curs d'habilitació tindrà una duració de 600 hores (20% pràctiques).
  
Article 5. Participants
  
Per a poder participar en els cursos convocats, els funcionaris de carrera interessats hauran d'acreditar, mitjançant l'aportació de l'escrit original o còpia compulsada d'este, el document de l'obtenció de la titulació que posseïxen, així com trobar-se en la categoria immediatament inferior, mitjançant certificat expedit per la secretaria de la corporació corresponent, i els aspirants hauran de reunir estos requisits, referits al dia en què finalitze el termini d'admissió de sol·licituds.
  
Article 6. Instàncies
  
Les instàncies per a participar en els cursos convocats, que s'ajustaran al model que figura en l'annex d'esta orde, hauran de presentar-se, en el termini de 20 dies hàbils, comptats a partir del següent de la data de la publicació d'esta orde en el Diari Oficial de la Generalitat Valenciana, al Servici Territorial de la Conselleria de Justícia i Administracions Públiques, avinguda Doctor Gadea, núm. 10, 2n, 03121 Alacant; Servici Territorial de la Conselleria de Justícia i Administracions Públiques, carrer Major, núm. 78, 12134 Castelló; Registre General de la Conselleria de Justícia i Administracions Públiques, carrer Historiador Chabàs, núm. 2, 46407 València, o per qualsevol dels mitjans establits en la Llei de Règim Jurídic de les Administracions Públiques i del Procediment Administratiu Comú.
  
Article 7. Llista d'admesos
  
1. Dins dels dos mesos següents a l'acabament del termini de presentació d'instàncies, es publicaran les llistes provisionals d'admesos en els diferents cursos en el Diari Oficial de la Generalitat Valenciana. Es podran formular reclamacions a estes, davant de la Conselleria de Justícia i Administracions Públiques, dins dels 10 dies hàbils següents a la data de la seua publicació.
  
2. En el termini de dos mesos següents a la data d'acabament de presentació de reclamacions, es publicarà en el Diari Oficial de la Generalitat Valenciana la llista definitiva d'admesos en els diferents cursos convocats.
  
Article 8. Començament dels cursos
  
Publicades les llistes d'admesos, es notificarà personalment als interessats i als seus respectius ajuntaments la data de començament dels distints cursos, amb una antelació d'un mes al seu inici, i s'indicarà als alumnes la bibliografia recomanada, en atenció als continguts de cada curs convocat.
  
Article 9. Tutories
  
A partir de la data d'inici dels cursos, els alumnes disposaran de tutories que es comunicaran adequadament als alumnes inscrits.
  
Article 10. Exàmens
  
1. A l'acabament de cada curs, es convocaran els exàmens corresponents, que hauran de realitzar-se dins dels 30 dies hàbils següents a aquella data. La data i lloc de les proves seran publicades en els taulers d'anuncis del lloc on es realitzen les tutories.
  
2. Les proves consistiran a superar un qüestionari de preguntes alternatives, de tipus test, sobre les matèries objecte dels continguts mínims de cada curs.
  
3. Els exàmens es valoraran amb la nota d'apte o no apte. Per a obtindre el resultat d'apte caldrà obtindre una puntuació mínima de 5 punts sobre 10.
  
4. El sistema de correcció dels exàmens consistirà a restar a les preguntes encertades el producte de dividir les respostes errònies pel nombre de respostes alternatives menys un, i el resultat multiplicat per deu.
  
A - (E/n-1) x 10
  
 N
  
Article 11. Qualificació
  
La Conselleria de Justícia i Administracions Públiques publicarà en el termini de 20 dies després de la celebració dels exàmens els seus resultats, amb expressió dels alumnes que han obtingut la qualificació d'apte.
  
Article 12. Diplomes
  
A la terminació dels cursos, la direcció general competent per raó de la matèria expedirà, als alumnes que els hagen superat, l'oportú diploma acreditatiu de l'habilitació obtinguda.
  
Article 13. Recursos
  
Contra la present Orde, que posa fi a la via administrativa, es podrà interposar, potestativament, recurs de reposició davant d'esta mateixa Conselleria, en el termini d'un mes comptat des de l'endemà al de la seua publicació; o bé recurs contenciós administratiu, davant del Jutjat Contenciós Administratiu de València, en el termini de dos mesos comptats des de l'endemà al de la seua publicació. Tot això de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí que s'utilitze qualsevol altra via que es considere oportuna.
  
DISPOSICIÓ FINAL
  
Primera
  
Es faculta el director general competent per raó de la matèria, perquè dispose totes les resolucions que calguen per al desenvolupament i compliment de la present Orde.
  
Segona
  
La present orde entrarà en vigor l'endemà de la seua integra publicació en el Diari Oficial de la Generalitat Valenciana.
  
València, 20 de maig de 2003
  
El conseller de Justícia i Administracions Públiques,